**UZAICINĀJUMS**

**dalībai cenu aptaujā**

**“Skriešanas celiņa un velo trenažiera iegāde Valsts policijas koledžas vajadzībām”**

**1.Pasūtītājs:**

Valsts policijas koledža (turpmāk– **Koledža**)

Ezermalas 10, Rīga, LV – 1014

**2.Kontaktpersonas:**

Valsts policijas koledžas Administratīvās nodaļas juridiskā atbalsta grupas iepirkuma speciāliste Ingrīda Borovoja, e-pasts: ingrida.borovoja@koledza.vp.gov.lv

**3.Informācija par cenu aptaujas priekšmetu:**

Lai nodrošinātu Valsts policijas koledžas (turpmāk – Koledža) kadetu un mācībspēka kardio slodzes uzlabošanu, vispārējās fiziskās sagatavotības uzlabošanu un atjaunošanu, it īpaši nelabvēlīgos laika apstākļos, nepieciešams iegadāties velo trenažieri un skriešanas celiņu, kuriem jāatbilst tehniskā specifikācijā noteiktam (uzaicinājuma dalībai cenu aptaujā iepirkuma pielikums Nr.1.).

**4.Prasības pretendentiem**

Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā.

Attiecībā uz pretendentu nav konstatējami Publisko iepirkumu likuma 9. panta astotajā daļā minētie apstākļi.

Pretendents apliecina, ka tam (t.sk. to valdes vai padomes locekļiem, patieso labuma guvējiem, pārstāvēt tiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Pretendentam ir aizliegts piedāvājumā tieši vai netieši ietvert tādus izejmateriālus, ja to izcelsmes valsts ir Krievija vai Baltkrievija, vai ja tās tiek eksportētas no Krievijas vai Baltkrievijas.

Pasūtītājam ir tiesības papildus pieprasīt un Pretendentam ir pienākums iesniegt pilnu informāciju par piedāvājumā ietvertās produkcijas izcelsmi. Gadījumā ja, informācija no Pretendenta netiek sniegta, vai tiek iesniegta daļēji, kā arī ja, tiek konstatēts, ka piedāvājumā tieši vai netieši ietvertas tādas preces, kuru izcelsmes ir Krievija vai Baltkrievija, vai ja tās tiek eksportētas no Krieviijas vai Baltkrievijas, tad pasūtītājam ir tiesības noraidīt šādus piedāvājumus.

**5.Piedāvājuma iesniegšana:**

Pretendents aizpilda pieteikumu dalībai cenu aptaujā un “Tehniskā specifikācija / Tehniskais piedāvājums / Finanšu piedāvājums” (uzaicinājums dalībai cenu aptaujā, pielikums Nr.2).

Pieteikumu pretendents Koledžā iesniedz līdz **2025. gada 28. februārim plkst.16:00**, nosūtot to elektroniski parakstītu uz šādu elektronisko adresi: ingrida.borovoja@koledza.vp.gov.lv, vai iesniedz parakstītu papīra formā Koledžas Administratīvās nodaļas dokumentu pārvaldībā Administratīvā korpusa 208/2. kabinetā Ezermalas ielā 10, Rīgā, LV-1014.

Pretendents var iesniegt tikai vienu piedāvājuma variantu.

Sagatavojot piedāvājumu, pretendents ņem vērā Ministru kabineta 2017. gada 20. jūnija noteikumus Nr.353 “Prasības zaļajam publiskajam iepirkumam un to piemērošanas kārtība”.

Par piedāvājumā norādītajām cenām Pretendentam ir jāpiegādā tehniskajā specifikācijā norādītās preces visa līguma darbības laikā.

Pretendents sagatavo piedāvājumu cenas norāda ar 2 zīmēm aiz komata.

**6.Piedāvājuma vērtēšana:**

Koledža vērtē pienācīgi iesniegtus piedāvājumus pēc šādiem kritērijiem:

- Tikai zemākās cenas vai tikai izmaksu vērtēšana;

- Piedāvājums atbilst cenu aptaujas uzaicinājuma dokumentācijas un Tehniskās specifikācijas prasībām;

- Piedāvātā cena ir zemākā un/vai kopējās izmaksas ir saimnieciski izdevīgākas;

Koledža pieņem lēmumu slēgt līgumu ar pretendentu, kura piedāvājums atbilst šajā tirgus izpētes uzaicinājumā norādītajām prasībām, un par kura kvalifikāciju un reputāciju Koledžai nav šaubu.

**7.Pakalpojuma līgums, samaksas noteikumi:**

Par preces piegādi tiek noslēgts līgums.

Par nepieciešamo preču daudzumu, piegādi, izpildes laiku, kartību un tml. vienojas līgumslēdzēju pušu kontaktpersonas.

Apmaksa tiek veikta 20 (divdesmit) dienu laikā no preces pieņemšanas-nodošanas akta parakstīšanas un rēķina saņemšanas.

**1.pielikums**

**Uzaicinājumam dalībai cenu aptaujā**

“Skriešanas celiņa un velo trenažiera iegāde Valsts policijas koledžas vajadzībām”

**Tehniskā specifikācija**

**“Skriešanas celiņa un velo trenažiera iegāde Valsts policijas koledžas vajadzībām”**

1. **Vispārīgās prasības**
2. Pretendents nodrošina Tehniskajā specifikācijā norādītas preces piegādi.
3. Pretendents nodrošina precēm atbilstošu iepakojumu, kas nodrošina to kvalitātes saglabāšanu transportēšanas laikā.
4. Pretendents, pirms iekārtas piegādes, atsevišķi saskaņo ar Pasūtītāju plānoto piegādes laiku.
5. Pretendents nodrošina preces piegādi 60 (sešdesmit) dienu laikā no pirkuma līguma abpusējas parakstīšanas. Puses ir tiesīgas vienoties par citu pasūtījuma izpildes termiņu. Šādos gadījumos termiņa maiņai ir jābūt pamatotai un tā nedrīkst būt atkarīga no attiecīgās Puses darbības vai bezdarbības.
6. Pretendents nodrošina iekārtas servisu visa garantijas laika ietvaros.
7. Preces piegādes brīdī Pretendents iesniedz Pasūtītājam preces tehnisko, un lietošanas aprakstu latviešu valodā (drukātā veidā, vai pieejama lejupielādei elektroniskā veidā).
8. Pretendents nodrošina Preces piegādi, uzstādīšanu un noregulēšanu (ja nepieciešams) Pasūtītāja norādītajā vietā.
9. Pretendents nodrošina ,Pasūtītāja noradītām personām (ne mazāk ka 3 cilvēkiem) , bezmaksas apmācības par Preces lietošanu (kuras laikā, tajā skaitā, jādemonstrē visas iekārtas funkcionalitāte). Apmācības ilgums ir atkarīgs no iekārtas sarežģītības pakāpes, bet nedrīkst būt īsāks par 20 minūtēm.
10. Gadījumā, ja garantijas laikā Pasūtītajam vairs nav pieejams iepriekš apmācītais personāls, Pretendents nodrošina Pasūtītajam iespēju pieprasīt, un saņemt bezmaksas atkārtotu Pasūtītāja noradīto personu apmācību par Preces lietošanu.
11. Preces garantijas laikā ir nodrošināta preces bezmaksas apkope un darbības pārbaude, t.sk. kalibrācija, ražotāja noteiktā kārtībā un apjomā, ja ražotājs to ir noteicis.
12. Izpildītājs novērš jebkuru Preces defektu vai apmaina pret jaunu Preci bez maksas, ja defekts ir atklāts Preces garantijas laikā.
13. Piegādātās preces darbības traucējumu gadījumā, piegādātāja pilnvarotā persona ir sasniedzama 72 (septiņdesmit divu) stundu laikā, pēc Pasūtītāja pārstāvja elektroniskā pieteikuma saņemšanas.
14. Preces defektu konstatēšanas gadījumā, preces apmaiņa/defektu novēršana tiek veikta nekavējoties, bet ne ilgāk kā 5 (piecu) darba dienu laikā, no pretenzijas saņemšanas dienas. Gadījumā, ja jaunā Prece nav pieejama Izpildītāja tirdzniecības vietā norādītajā termiņā, Puses savstarpēji vienojas par saprātīgu Preces apmaiņas termiņu.
15. Finanšu piedāvājumā, norādītajās cenās, Izpildītājs iekļauj visas ar pakalpojumu sniegšanu saistītās izmaksas, tai skaitā arī piegādes, uzstādīšanas izmaksas, Pasūtītāja noradīto personu apmācību izmaksas, izmaksas, kas saistītas ar pakalpojumu kvalitātes nodrošinājumu.
16. *Izpildītājs iesniedz rēķinu Pasūtītājam elektroniski, nosūtot to uz Pasūtītāja norādīto E-Adresi:* ***EINVOICE@90000072027****. Visiem rēķiniem jābūt noformētiem atbilstoši Latvijas Republikas normatīvo aktu prasībām, t.sk. attiecībā uz piemērojamo elektroniskā rēķina standartu un tā pamatelementu izmantošanas specifikāciju un aprites kārtību, kā arī tajos jābūt norādītiem Pasūtītāja rekvizītiem un informācijai par Līguma datumu un numuru. Ja rēķini nav noformēti atbilstoši Līguma punkta prasībām, Izpildītāja pienākums ir izrakstīt un nosūtīt Pasūtītājam jaunu rēķinu. Līdz brīdim, kamēr Izpildītājs nav iekļāvis rēķinā šajā punktā noteikto informāciju, uzskatāms, ka Izpildītājs rēķinu nav iesniedzis. Šajā gadījumā samaksas termiņš tiek skaitīts no dienas, kad Izpildītājs iesniedz atbilstoši Līguma noteikumiem noformētu rēķinu.*

*Sīkāk :* [*https://www.vid.gov.lv/lv/e-rekini*](https://www.vid.gov.lv/lv/e-rekini)

Koledžas sadarbības partneri e-rēķinus XML formātā var nosūtīt arī izmantojot **Peppol Directory** [**https://directory.peppol.eu/public/**](https://directory.peppol.eu/public/)

Valsts policijas koledžai ir konts: <https://directory.peppol.eu/public/locale-en_US/menuitem-search?q=policijas&action=view&participant=iso6523-actorid-upis%3A%3A9939%3Alv90000072027>

1. Preces piegāde jānodrošina pēc adreses: Ezermalas iela 10, Rīga, LV-1014, darba laikā no plkst.08.00 – 16.30, iepriekš laicīgi saskaņojot laiku ar Valsts policijas koledžas kontaktpersonu
2. **Tehniskās prasības skriešanas celiņa un velo trenažiera iegādei.**

|  |  |  |  |
| --- | --- | --- | --- |
| **Nr.p.k.** | **Preces nosaukums / apraksts**  | **Vienība** | **Indikatīvais viena pasūtījuma apjoms**  |
|  |
| **1** | **2** | **3** | **4** |  |
|   |   |   |   |  |
| 1 | ***SKRIEŠANAS CELIŅŠ*** | gab. | **1** |  |
|   | Profesionāls, komerciālai slodzei paredzēts skrejceliņš. |  |
|   | Maksimālais lietotāja ķermeņa svars nav mazāks par 180 kg. |  |
|   | Skriešanas virsma: garumā ne mazāk kā 150 cm, platumā ne mazāk kā 50 cm. |  |
|   | Regulējams skriešanas ātruma diapazons: ne mazāks kā 0,5-20 km/h vai plašākā diapazonā ar soli 0,1 km/h. |  |
|   | Regulējams virsmas pacēluma leņķis: ne mazāks kā no 0 līdz 15% vai plašākā diapazonā ar soli 0,1 %. |  |
|   | Skrejceliņa skriešanas virsma aprīkota ar triecienu absorbējošu sistēmu. |  |
|   | Elektromotora jauda ne mazāka kā 4 ZS. |  |
|   | Iebūvēta konsole ar LED displeju. |  |
|   | Ekrāns/displejs, kas parāda ātrumu, laiku, elevāciju, distanci, patērēto enerģiju, jaudu, pulsu. |  |
|   | Ārkārtas apturēšanas (STOP) slēdzis. |  |
|   |   |  |
|   | GARANTIJAS termiņš: ne mazāk kā 24 (divdesmit četri) mēneši no pieņemšanas-nodošanas akta parakstīšanas dienas. |  |
|   | Piedāvājumā iekļaujot lietotu preci, Pretendents norāda kādas apkopes tiks veiktas pirms preces piegādes Pasūtītājam. |  |
|   |   |   |   |  |
| 2 | ***VELO TRENAŽIERIS*** | gab. | **1** |  |
|   | Iekārtas konfigurācija: Alumīnija spara rats novietots trenažiera priekšā, trenažiera priekšējā atbalsta kājā iemontēti riteņi pārvietošanai. 4 (četras) līmeņošanas skrūves. |  |
|   | Rūpnieciski metināts monolīts tērauda rāmis, elektrostatiski krāsots. |  |
|   | Abpusējie riteņbraukšanas pedāļi. |  |
|   | Stūres regulācija pozīcijās uz augšu un leju. |  |
|   | Sēdekļa regulācija pozīcijās uz priekšu un atpakaļ, uz augšu un uz leju. |  |
|   | Pudeles turētājs uz rāmja, ergonomisks stūres dizains. |  |
|   | Pedāļu - spararata piedziņas pārnesuma attiecība ne mazāka kā 1:8. |  |
|   | Veiktspējas monitors darbināms ar baterijām. |  |
|   | Magnētiska pretestības regulācijas sistēma. |  |
|   | Spararata piedziņa tiek nodrošināta ar siksnas palīdzību. |  |
|   | Iekārtas svars ne mazāks kā 43 kg, ne smagāks kā 50 kg. |  |
|   | Iekārtas izmēri: augstums ne mazāk kā 108 cm, platums ne mazāk kā 52 cm, garums ne mazāk kā 121 cm. |  |
|   | Maksimālais pieļaujamais lietotāja svars: ne vairāk par 159 kg. |  |
|   | Maksimālais sēdekļa uzsēdes augstums, ne mazāks kā 114 cm. |  |
|   |   |  |
|   | GARANTIJAS termiņš:  |  |
|   | Rāmim - ne mazāk kā 4 gadi no pieņemšanas-nodošanas akta parakstīšanas dienas. |  |
|   | Mehāniskajām komponentēm: ne mazāk kā 24 (divdesmit četri) mēneši no pieņemšanas-nodošanas akta parakstīšanas dienas. |  |
|   | Piedāvājumā iekļaujot lietotu preci, Pretendents norāda kādas apkopes tiks veiktas, pirms preces piegādes Pasūtītājam. |  |
|   |   |   |   |  |

\*\*Norādītajam preču daudzumam ir informatīvs raksturs un tas tiek izvirzīts piedāvājumu vērtēšanai un viszemākās cenas noteikšanai. Līguma ietvaros, preču veids var atšķirties no tabulā norādītajām prasībām.

\*\* Preces, kuras nepieciešamas Pasūtītājam, bet nav norādītas specifikācijā vai būtiski atšķiras no tabulā uzskaitītajām precēm, Pasūtītājs un Piegādātājs ir tiesīgi vienoties atsevišķi, rakstiski noformējot pasūtījuma prasības un kopējās izmaksas.

\*\* Piešķirtā finansējuma ietvaros preces daudzums var atšķirties. Iegādājamo preču skaits tiks aprēķināts, atkarībā no Pretendenta piedāvātām cenām piešķirtā finansējuma ietvaros.

\* Ja tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst minimālajām tehniskās specifikācijas prasībām un parametriem un nodrošina tehniskajā specifikācijā prasīto darbību.

|  |  |  |
| --- | --- | --- |
|  |  |  |
| *(Pilnvarotās personas amata nosaukums)* | *(\*Personiskais paraksts)* | *(Paraksta atšifrējums)* |
|  |
| *\*(Datums)* |

\*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU\*